ફ્લેટ ટીવીના માર્કેટમાં સેમસંગ છવાઈ ગયું હતું. તે પછી મોબાઇલ ફોનમાં બંનેમાં તે માર્કેટ લીડર છે. સાદા ફિચર્સ ફોન અને સ્માર્ટફોન બંનેમાં સેમસંગ સૌથી મોટો બજાર હિસ્સો ધરાવે છે. ગેલેક્સી એસ3 સિરિઝનો સ્માર્ટફોન રજૂ થયો તેનું ઉત્પાદન નોઇડામાં શરૂ કરાયું હતું. 2012થી માર્કેટમાં એકહથ્થુ હિસ્સો ધરાવતા સેમસંગ સામે જોકે ઘણી કંપનીઓ હરિફાઇમાં ઉતરી છે. ચીનની કંપનીઓ ઉપરાંત ભારતની માઇક્રોમેક્સ અને ઇન્ટેક્સ પણ સ્પર્ધામાં આવી હતી. નોકિયા નવેસરથી સ્થાન જમાવવા માગે છે અને આઇફોનનું ઉત્પાદન પણ ભારતમાં થવાનું છે ત્યારે સેમસંગે ફિચર્સ અને સ્માર્ટ ફોન બંનેમાં હરિફાઇનો સામનો કરવાનો છે. ભારતમાં જ ફોનનું ઉત્પાદન થાય તો વાજબી ભાવે ફોન આપી શકાય. ભારત સરકાર પણ મોબાઇલ કંપનીઓને પ્રેશર કરી રહી છે કે ફોનનું ઉત્પાદન સ્થાનિક ધોરણે કરવામાં આવે. તેના કારણે બીજી કંપનીઓએ પણ ભારતમાં યુનિટ ખોલી દીધા છે અથવા ખોલવાની તૈયારીમાં છે.